ਬਲਵੀਰ ਮੁਤਾਬਕ ਉਸ ਨੇ ਟਰੈਕ ਦੇ ਨੇੜੇ ਖੜੇ ਆਪਣੇ ਭਰਾ ਨੂੰ ਖ਼ੁਦ ਦੇਖਿਆ ਅਤੇ ਉਹ ਉੱਥੇ ਖੜੇ ਲੋਕਾਂ ਨੂੰ ਸ਼ਾਂਤ ਕਰਵਾ ਰਿਹਾ ਸੀ

"ਇਸ ਵਾਰੀ ਮੇਰਾ ਭਰਾ ਰਾਮਲੀਲ੍ਹਾ ਵਿੱਚ ਰਾਵਣ ਦਾ ਕਿਰਦਾਰ ਨਿਭਾਅ ਰਿਹਾ ਸੀ ਉਹ ਵੀ ਤੁਰ ਗਿਆ।" 

ਅੰਮ੍ਰਿਤਸਰ ਦੇ ਜੌੜੇ ਫਾਟਕ ਰੇਲ ਹਾਦਸੇ ਦੌਰਾਨ ਮਾਰੇ ਗਏ ਲੋਕਾਂ ਵਿਚ ਇੱਥੇ ਹੋ ਰਹੀ ਰਾਮ ਲੀਲਾ ਵਿਚ ਰਾਵਣ ਦਾ ਕਿਰਦਾਰ ਨਿਭਾਉਣ ਵਾਲਾ ਦਲਬੀਰ ਸਿੰਘ ਵੀ ਸ਼ਾਮਲ ਸੀ। 

ਇਹ ਵੀ ਪੜ੍ਹੋ:

ਦਲਬੀਰ ਸਿੰਘ ਪਿਛਲੇ ਕਈ ਸਾਲਾਂ ਤੋਂ ਧੋਬੀ ਘਾਟ ਮੈਦਾਨ 'ਚ ਹੁੰਦੀ ਰਾਮ ਲੀਲਾ ਨਾਲ ਜੁੜਿਆ ਹੋਇਆ ਸੀ ਤੇ ਪੇਸ਼ੇ ਵਜੋਂ ਪਤੰਗ ਬਣਾ ਕੇ ਵੇਚਦਾ ਸੀ

ਰਾਤ ਦੇ ਕਰੀਬ ਢਾਈ ਵਜੇ ਰੇਲਵੇ ਟਰੈਕ ਤੋਂ ਕੁਝ ਦੂਰੀ 'ਤੇ ਇਲਾਕੇ ਦੇ ਲੋਕਾਂ ਨਾਲ ਸੋਗ ਵਿਚ ਡੁੱਬੇ ਬਲਵੀਰ ਸਿੰਘ ਨੇ ਬੀਬੀਸੀ ਪੰਜਾਬੀ ਨੂੰ ਦੱਸਿਆ, "ਮੇਰਾ ਭਰਾ ਪਿਛਲੇ ਕਈ ਸਾਲਾਂ ਤੋਂ ਧੋਬੀ ਘਾਟ  ਮੈਦਾਨ 'ਚ ਹੁੰਦੀ ਰਾਮ ਲੀਲਾ ਨਾਲ ਜੁੜਿਆ ਹੋਇਆ ਸੀ ਅਤੇ ਪੇਸ਼ੇ ਵਜੋਂ ਪਤੰਗ ਬਣਾ ਕੇ ਵੇਚਦਾ ਸੀ।"  

ਬਲਵੀਰ ਨੇ ਦੱਸਿਆ ਕਿ ਪਹਿਲਾਂ ਉਹ ਰਾਮ ਦਾ ਕਿਰਦਾਰ ਨਿਭਾਉਂਦਾ ਸੀ ਅਤੇ ਇਸ ਵਾਰ ਦੋਸਤਾਂ ਦੇ ਕਹਿਣ ਉੱਤੇ ਉਸ ਨੇ ਰਾਵਣ ਦਾ ਕਿਰਦਾਰ ਕੀਤਾ ਸੀ। 

ਬਲਵੀਰ ਮੁਤਾਬਕ ਰਾਵਣ ਨੂੰ ਅੱਗ ਲਗਾਉਣ ਤੋਂ ਪਹਿਲਾਂ ਦਲਬੀਰ ਸਿੰਘ ਨੇ ਸਟੇਜ ਉੱਤੇ ਮੱਥਾ ਟੇਕਿਆ ਅਤੇ ਇਸ ਤੋ ਬਾਅਦ ਸਟੇਜ ਦੇ ਪਿੱਛੇ ਟਰੈਕ ਦੇ ਨੇੜੇ ਜਾ ਕੇ ਖੜ੍ਹਾ ਗਿਆ। ਰਾਮ-ਲੀਲਾ ਦੇ ਸਟੇਜ ਅਤੇ ਟਰੈਕ ਦੀ ਦੂਰੀ ਕਰੀਬ 20 ਤੋਂ 25 ਮੀਟਰ ਦੀ ਸੀ। 

ਬਲਵੀਰ ਮੁਤਾਬਕ ਉਸ ਨੇ ਟਰੈਕ ਦੇ ਨੇੜੇ ਖੜੇ ਆਪਣੇ ਭਰਾ ਨੂੰ ਖ਼ੁਦ ਦੇਖਿਆ ਅਤੇ ਉਹ ਉੱਥੇ ਖੜੇ ਲੋਕਾਂ ਨੂੰ ਸ਼ਾਂਤ ਕਰਵਾ ਰਿਹਾ ਸੀ, ਉਸ ਸਮੇਂ ਇੱਕ ਤੇਜ਼ ਰਫ਼ਤਾਰ ਰੇਲ ਗੱਡੀ ਆਈ ਅਤੇ ਟਰੈਕ ਉੱਤੇ ਖੜੇ ਲੋਕਾਂ ਨੂੰ ਕੁਚਲਦੀ ਹੋਈ ਅੱਗੇ ਨਿਕਲ ਗਈ। ਦਲਬੀਰ ਸਿੰਘ ਆਪਣੇ ਪਿੱਛੇ ਪਤਨੀ ਅਤੇ ਬੇਟੀ ਨੂੰ ਛੱਡ ਗਿਆ ਹੈ। 

ਦਲਬੀਰ ਸਿੰਘ ਆਪਣੇ ਪਿੱਛੇ ਪਤਨੀ ਅਤੇ ਬੇਟੀ ਨੂੰ ਛੱਡ ਗਿਆ ਹੈ।

ਐਕਟਿੰਗ ਦਾ ਸ਼ੌਕ ਸੀ

ਮ੍ਰਿਤਕ ਦਲਬੀਰ ਸਿੰਘ ਦੇ ਰਿਸ਼ਤੇਦਾਰ ਸੁਖਬੀਰ ਸਿੰਘ ਨੇ ਦੱਸਿਆ ਕਿ ਉਹ ਬਹੁਤ ਮਿਲਣ-ਸਾਰ ਸੀ। 

ਉਨ੍ਹਾਂ ਦੱਸਿਆ ਕਿ ਅੱਜ ਰਾਮ-ਲੀਲਾ ਮੈਦਾਨ ਵਿਚ ਆਉਣ ਤੋਂ ਪਹਿਲਾਂ ਉਹ ਆਪਣੀ ਪਤਨੀ ਨੂੰ ਆਖ ਰਿਹਾ ਸੀ, "ਅੱਜ ਰਾਵਣ ਨੇ ਸੜ ਜਾਣਾ ਅਤੇ ਉਸ ਦਾ ਕੰਮ ਫਿਰ ਖ਼ਤਮ, ਸਾਨੂੰ ਨਹੀਂ ਸੀ ਪਤਾ ਕਿ ਰਾਵਣ ਦੇ ਸੜਨ ਦੇ ਨਾਲ ਹੀ ਉਸ ਨੇ ਵੀ ਸਾਡੇ ਕੋਲੋਂ ਚਲੇ ਜਾਣਾ"। 

ਸੁਖਬੀਰ ਸਿੰਘ ਮੁਤਾਬਕ ਦਲਵੀਰ ਸਿੰਘ ਨੂੰ ਐਕਟਿੰਗ ਦਾ ਬਹੁਤ ਸ਼ੌਕ ਸੀ ਇਸ ਕਰ ਕੇ ਉਹ ਰੀਮਾਲੀਲ੍ਹਾ ਨਾਲ ਛੋਟੇ ਹੁੰਦੇ ਤੋਂ ਹੀ ਜੁੜ ਗਿਆ ਸੀ।

ਮੋਬਾਈਲ ਦੀ ਰੌਸ਼ਨੀ ਵਿੱਚ ਆਪਣਿਆਂ ਦੀ ਭਾਲ 

ਜੌੜੇ ਫਾਟਕ ਇਲਾਕੇ ਵਿਚ ਇੱਕ ਚੁੱਪ ਪਸਰੀ ਹੋਈ ਸੀ, ਸਾਰਿਆਂ ਦੇ ਚਿਹਰੇ ਉੱਤੇ ਸਹਿਮ ਦਾ ਮਾਹੌਲ ਸੀ। 

ਕੁੱਝ ਲੋਕਾਂ ਵਿਚ ਗੁੱਸਾ ਵੀ ਨਜ਼ਰ ਆ ਰਿਹਾ ਸੀ। ਰਾਤ ਦੇ ਕਰੀਬ 1.15 ਵਜੇ  ਰੇਲਵੇ ਟਰੈਕ ਉੱਤੇ ਮੋਬਾਈਲ ਦੀ ਰੌਸ਼ਨੀ ਨਾਲ ਇੱਕ ਔਰਤ ਇੱਧਰ-ਉੱਧਰ ਕੁੱਝ ਲੱਭਦੀ ਨਜ਼ਰ ਆਈ। 

ਊਸ਼ਾ ਦੱਸਿਆ ਅਤੇ ਉਹ ਆਪਣੇ 17 ਸਾਲਾ ਲਾਪਤਾ ਭਾਣਜੇ ਅਸ਼ੀਸ ਨੂੰ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਅੰਮ੍ਰਿਤਸਰ ਰੇਲ ਹਾਦਸਾ : ਮ੍ਰਿਤਕਾਂ 'ਚ ਰਾਮਲੀਲ੍ਹਾ ਦਾ ਰਾਵਣ ਦਲਬੀਰ ਵੀ ਸ਼ਾਮਲ - ਗਰਾਊਂਡ ਰਿਪੋਰਟ